

### Swydd Ddisgrifiad

**Teitl y Swydd:** Swyddog Dinasoedd a Threfi Byw, Gogledd Cymru

**Cyfeirnod:**  SUS3156

**Cyflog:** Gradd F: £24,938 y flwyddyn

**Oriau Gwaith:** 37.5 yr wythnos

(croesewir ceisiadau am weithio’n hyblyg)

**Contract:** Tymor penodol hyd at 31 Mawrth 2023

**Lleoliad:** Hyblyg – yn cynnwys gweithio o gartref a gweithgareddau yn y Rhyl.

Efallai y disgwylir gweithio o gartref i ddechrau oherwydd yr angen i gau swyddfeydd yn ystod cyfyngiadau cyfredol Coronafeirws

**Diben y swydd:**

Gan weithio ochr yn ochr â rhanddeiliaid, cymunedau a busnesau, bydd y swydd hon yn cefnogi ein partneriaid yn eu gwaith yn darparu prosiectau sy'n gwneud trefi a dinasoedd yn lleoedd mwy iachus i fyw. Er mwyn cyflawni hyn, byddwch yn gweithio â phobl leol i ddatblygu prosiectau beicio, cerdded a newid ymddygiad o safon uchel. Prif bwyslais y swydd i ddechrau fydd sefydlu a chyflenwi cynllun llogi e-feiciau yn y gymuned.

**Safle yn y Sefydliad:**

Bydd deiliad y swydd yn adrodd i'r Rheolwr Dinasoedd a Threfi Byw.

**Cysylltiadau pwysig**:

Mewnol:

Pennaeth Darparu a Phartneriaethau

Pennaeth Datblygu Rhwydwaith

Tîm Sustrans Cymru yn ehangach

Tîm Arweinwyr Cymru

Staff yr Uned Ymchwil a Monitro

Staff eraill Sustrans (yn cynnwys staff rhanbarthol mewn lleoliadau eraill)

Allanol:

Sefydliadau cymunedol

Awdurdodau lleol

Gwerthwyr beiciau lleol

Rhanddeiliaid eraill a chanddynt ddiddordeb

**Prif gyfrifoldebau:
Darparu prosiectau neu wasanaethau:**

1. Goruchwylio, rheoli a chynnal a chadw adnoddau sy'n hwyluso cerdded a beicio, yn cynnwys e-feiciau.
2. Trefnu hyfforddiant a rhoi cefnogaeth sy'n gwella sgiliau ac ennyn hyder pobl yn y gymuned i gerdded a beicio.
3. Gweithio gyda phartneriaid yn y gymuned i ddwyn pobl at ei gilydd a datblygu mentrau sy'n cynyddu lefelau cerdded a beicio.
4. Gweithio gyda phartneriaid lleol i ddatblygu a hyrwyddo defnyddio e-feiciau.
5. Rhwydweithio gyda defnyddwyr posibl, canfod rhwystrau i ddefnyddio e-feiciau a chynorthwyo i liniaru'r rhwystrau hynny.
6. Cefnogi datblygiad a darpariaeth prosiectau yn y gymuned sy'n hyrwyddo cerdded a beicio.
7. Cefnogi casglu data ac adrodd er mwyn gwerthuso teithio a newid ymddygiad i'w rannu gyda phartneriaid allweddol a rhanddeiliaid.
8. Canfod cyfleoedd i unigolion wirfoddoli wrth ddarparu prosiectau.

**Cyfathrebu a marchnata:**

1. Cyfrannu'n gadarnhaol tuag at godi proffil Sustrans.
2. Cydweithio gyda'r tîm Materion Allanol i hyrwyddo ac eirioli effaith gadarnhaol y gall e-feiciau eu cael ar unigolion a lleoedd.

**Hyfforddiant a datblygiad personol:**

1. Mynychu cyrsiau hyfforddiant hanfodol Sustrans fel bo'r Elusen yn gofyn.
2. Sicrhau eich datblygiad personol eich hun drwy weithio i amcanion a osodir fel rhan o broses werthuso'r Elusen.

**Iechyd a diogelwch, Cydraddoldeb, Diogelu, Amrywiaeth a Chynhwysiant:**

1. Cefnogi a chydymffurfio â pholisïau Iechyd a Diogelwch Sustrans.
2. Cefnogi a chydymffurfio â pholisïau diogelu Sustrans.
3. Cefnogi a chydymffurfio â pholisïau Cydraddoldeb, Amrywiaeth a Chynhwysiant Sustrans ac arddel yr egwyddorion hyn yn eich arfer proffesiynol.

**Eraill**

1. Cyflawni unrhyw ddyletswyddau eraill sy'n gyson â natur a graddfa'r swydd fel y cytunwyd gyda'r rheolwr llinell.

**Amodau gwaith:**

Mae pob aelod staff ar hyn o bryd yn gweithio o gartref oherwydd Covid-19. Yn y dyfodol, bydd angen i ddeiliad y swydd dreulio ei amser yn ardaloedd blaenoriaeth Trefi a Dinasoedd Byw a bydd angen teithio i rannau eraill o Gymru ar brydiau. Efallai y bydd angen aros dros nos a gweithio yn achlysurol ar benwythnosau neu gyda'r nos gydag amser i ffwrdd yn ei le. Rhaid i ddeiliad y swydd fod yn fodlon beicio neu ddefnyddio trafnidiaeth gyhoeddus ar gyfer y rhan fwyaf o'i siwrneiau gwaith.

**Nodyn arbennig**

Nid yw'r disgrifiad swydd hwn yn llunio rhan o'r contract cyflogaeth, ond mae'n dangos sut y dylid perfformio'r contract. Gall y disgrifiad swydd newid yng ngoleuni profiad ac mewn ymgynghoriad a deiliad y swydd.

Crëwyd gan:Pennaeth Darparu a Phartneriaethau

Dyddiad: Mawrth 2021

**Swyddog Dinasoedd a Threfi Byw, Gogledd Cymru (SUS3156)**

**Manyleb y Person**

|  |  |
| --- | --- |
| **Maen prawf** | **Hanfodol** |
| Profiad | Profiad o ddarparu prosiectau cymunedol sydd wedi arwain at newid ymddygiad cadarnhaol.Profiad o ennyn diddordeb pobl yn lleol, drwy rwydweithiau sy’n bodoli eisoes a threfnu digwyddiadau i hyrwyddo mentrau a gweithgareddau. |
| Sgiliau a galluoedd | Gallu cyfathrebu ac ymwneud â phobl broffesiynol eraill ac ennyn diddordeb y cyhoedd.Gallu meithrin perthnasau a dwyn amrywiaeth o safbwyntiau cyferbyniol at ei gilydd.Gallu datrys problemau yn effeithiol.Gallu rhoi cyflwyniadau a threfnu gweithdai.Sgiliau sefydliadol a rheoli amser effeithiol.Gallu gweithio'n annibynnol a gwneud penderfyniadau heb fawr ddim goruchwyliaeth.Gallu defnyddio meddalwedd gyfrifiadurol fel Word, Excel a PowerPoint i gynhyrchu adroddiadau a chadw cofnodion. |
| Gwybodaeth | Dealltwriaeth o faterion amgylcheddol a chynaladwyedd.Dealltwriaeth o'r hyn sy'n gwneud lleoedd yn well i bobl. |
| Arall | Yn ymrwymedig i ddatblygu a hyrwyddo cerdded a beicio a gweledigaeth Sustrans.  |

|  |  |
| --- | --- |
| **Maen Prawf** | **Dymunol** |
| Cymwysterau, addysg a hyfforddiant | Achrediad Mecanig Beiciau (Velotech, Cytech, City & Guilds)Achrediad Hyfforddwr Beicio (Bikeability, Safonau Cenedlaethol) |
| Profiad | Profiad o weinyddu a defnyddio systemau archebu i reoli'r defnydd o adnoddau. |
| Arall | Diddordeb mewn prosesau adfywio dan arweiniad pobl a dylunio dan arweiniad y gymuned. Beiciwr hyderusGallu sgwrsio yn Gymraeg |